sinagot siya ng kaniyang ina na magtiistiis, makuha man lamang ang pagka bachiller en artes sapagkat sayang namang iwan ang pag aaral, matapos ang apat na taong paggugugol at paghihirap ng isat isa sa kanila. saan buhat ang pag ayaw ni penitente sa pag aaral, gayong siyay isa sa mga masumigasig at bantog sa paaralang pinamamahalaan ni . valerio sa tanawan? doon ay nabibilang si penitente na isa sa mga lalong mabuti sa latin at matalas sa pakikipagkatwiranan, na marunong gumusot at maghanay ng mga paguusap na lalong magaan at walang kahirapan; siya ang inaaring lalong pinakamatalas ng kaniyang mga kababayan, at dahil sa kabantugang iyon, ay ibinibilang na siyang pilibustero ng kaniyang kura, katunayang lubos na hindi siya hangal ni taong walang namumuwangan.